alexandrainst/scandi-wiki huggingface dataset:
Bistandsaktuelt

Bistandsaktuelt er et fagblad for bistandsarbeidere og andre som er interesserte i utviklingsarbeid.

Bladet ble startet høsten 1998 av Direktoratet for utviklingssamarbeid (Norad) og stoffet skrives av journalister. Opplaget var per 1. juli 2015 på 19 400 eksemplarer, mens nettutgaven, www.bistandsaktuelt.no, hadde 224 000 unike sidevisninger første halvår 2015.  

Bladets målgruppe er ansatte i frivillige organisasjoner, Norads og Utenriksdepartementets ansatte, ambassader i Afrika, Asia og Latin-Amerika, misjons- og solidaritetsorganisasjoner, forskningsinstitusjoner, universiteter, høgskoler, massemedier og norske bedrifter som er engasjert i utviklingsland, herunder konsulentvirksomheter. 

Abonnementet er gratis for lesere både i Norge og utlandet. Det er inntil 10 utgivelser per år. Utgiver er Norad.

Bladet har også et ukentlig nyhetsbrev per e-post, en facebook-side og formidler nyheter via twitter. Bladet hadde i august samme år 9 357 følgere på facebook.

Bistandsaktuelt er underlagt redaktørplakaten og er medlem av Fagpressen. Bistandsaktuelt vant Fagpresseprisen og ble kåret til Årets fagblad i 2013. I oktober 2015 la Solberg-regjeringen fram forslag om å legge ned bladet.

Redaktør siden starten i 1998 er Gunnar Zachrisen.

Eksterne lenker 
 Nettutgaven av Bistandsaktuelt

Norsk utviklingshjelp
Norske fagblader
Publikasjoner etablert i 1998
All your base are belong to us

«All your base are belong to us» er en berømt setning fra den engelske oversettelsen av introduksjonen til den europeiske Sega Mega Drive-versjonen av videospillet Zero Wing fra 1989. Hele introsekvensen har et ufrivillig komisk skjær over seg, som skyldes grove grammatiske feil i flere av setningene. Disse feilene kommer av at den som oversatte spillet fra japansk til engelsk transkriberte teksten altfor direkte og manglet tilstrekkelige kunnskaper i engelsk setningsoppbygging (fenomenet er kjent som engrish). Setningen «All your base are belong to us» (som på korrekt engelsk skulle vært «All your bases belong to us») var den av de gale setningene som ble best lagt merke til.
 
I 1998 begynte en video med introen å sirkulere på Internett, og frasene oppnådde kultstatus.

Dialogen i introduksjonen 
 In A.D. 2101
 War was beginning.

 Captain: What happen?
 Mechanic: Somebody set up us the bomb.
 sagt i Flash-animasjonen som Someone set up us the bomb 
 Operator: We get signal.
 Captain: What !
 Operator: Main screen turn on.
 Captain: It's you !!
 Cats: How are you gentlemen !!
 Cats: All your base are belong to us.
 Cats: You are on the way to destruction.
 Captain: What you say !!
 Cats: You have no chance to survive make your time.
 Cats: Ha Ha Ha Ha ….
 Operator: Captain !!*
 Captain: Take off every 'Zig'!!
 Captain: You know what you doing.
 Captain: Move 'Zig'.
 Captain: For great justice.

Ordene fra dette kultstykket brukes iblant innenfor leetspeak, for eksempel «Somebody set up us the bomb» (vi har blitt lurt, vi har blitt overrasket), «All your base are belong to us» (vi har overtaket) og «You have no chance to survive make your time» (dere kan ikke vinne, dere har ingen sjanse mot oss).

Eksterne lenker 
 Videoen til «All your base are belong to us»
 Kategori på ODP

Videospillfenomener
Alta og Omegn Turlag

Alta og Omegn Turlag er en medlemsforening av Den Norske Turistforening (DNT). Alta og Omegn Turlag driver flere hytter, blant andre Reinbukkelvhytta og DNTs østligste hytte, Bojobeaskihytta.

Referanser 

Turlag i Norge
Samferdsel i Alta
Bodø og Omegns Turistforening

Bodø og Omegns Turistforening er en medlemsforening av Den Norske Turistforening (DNT).

Foreningen ble startet opp 13. januar 1890. 

Foreningen har 14 hytter i Salten og Saltfjellet.

Bodø og Omegns Turistforening har landets lavest liggende turistforeningshytte med Egnarbua på Gjælentunet som ligger 2 meter over havet.

Hytter

Eksterne lenker 
 Bodø og Omegns Turistforening

Turlag i Norge
Kultur i Bodø
Saltfjellet
Brurskanken Turlag

Brurskanken Turlag er en medlemsforening av Den Norske Turistforening (DNT) og er oppkalt etter fjellet Brurskanken. Arbeidsområde for foreningen er kommunene Vefsn, Grane og Hattfjelldal på Helgeland.

Kultur i Nordland
Turlag i Norge
Samferdsel i Vefsn
Samferdsel i Grane
Samferdsel i Hattfjelldal
Hammerfest og Omegn Turlag

Hammerfest og Omegn Turlag er en medlemsforening av Den Norske Turistforening (DNT). Laget ble stiftet 2. mars 2005 og ble tatt opp som medlem av DNT fra 1. januar 2006.

Eksterne lenker 
 Hammerfest og Omegn Turlag

Turlag i Norge
Kultur i Hammerfest
Samferdsel i Hammerfest
Holmestrand og Omegn Turistforening

Holmestrand og Omegn Turistforening (HOT) er en medlemsforening av Den Norske Turistforening (DNT).

Foreningen driver to hytter i Botnemarka – Brannåsen og Nordre Løkenseter.

Eksterne lenker 
 Holmestrand og Omegn Turistforening

Den Norske Turistforening
DNT Sør

DNT Sør (tidligere Kristiansand og Opplands Turistforening) er en medlemsforening av Den Norske Turistforening (DNT). Foreningen har over 7000 medlemmer, hytta Kvinen i Sirdal og 11 hytter i Setesdalsheiene. Foreningen står for merking av løyper og rydding av stier i Setesdal Vesthei. Løypene har overgang til Stavanger Turistforenings område i vest og Aust-Agder Turistforenings område i øst. Foreningen holder også kurs og arrangerer turer til ulike steder og av ulik lengde, primært innen eget område. Aktivitetene retter seg mot ulike aldersgrupper.

I tillegg til engasjementet for turer i fjellet, har foreningen også et engasjement innen kystfriluftsliv. Blant annet samarbeider foreningen med Bragdøya Kystlag, som driver Grønningen fyr. I sommersesongen er fyret derfor en turistforeningshytte. Foreningen koordinerer også Kystled Sør, et prosjekt fra Homborsund til Hattholmen fyr med formål å gjøre skjærgården tilgjengelig for allmennheten og gi folk mulighet til å være på sjøen og ferdes der på en miljøvennlig måte. For å hjelpe medlemmer og andre med turutstyr, driver foreningen også en butikk i Kristiansand.

DNT Sør er blant de større medlemsforeningene i Den Norske Turistforening og har store deler av Sørlandet som foreningens område. DNT Sør tilbyr et enkelt, aktivt, allsidig og naturvennlig friluftsliv, og arbeider for sikring av friluftslivets natur- og kulturgrunnlag. Foreningen hadde 7144 medlemmer i 2015.

Hytter 

Hytter som drives av DNT Sør:

Referanser

Eksterne lenker 
 Hjemmeside
 Katalog til arkiv etter Kristiansand og Opplands Turistforening hos Statsarkivet i Kristiansand
 Kystled Sør 

Den Norske Turistforening
Kristiansund og Nordmøre Turistforening

Kristiansund og Nordmøre Turistforening er en medlemsforening av Den Norske Turistforening. Organisasjonen ble stiftet i 1888 og hadde første satsningsområde i Innerdalen i Sunndal kommune. Turistforeningshytten Innerdalshytta ble åpnet året etter, noen år senere kom Aursjøhytta (1893).

Fra midten på 1990-tallet har foreningen satset mye på en turistrute fra Tømmervåg i Aure til Halsanaustan i Halsa kommune. Denne har fått navnet Fjordruta, og den består av 13 hytteanlegg i 3 kommuner.

Hytteoversikt Fjordruta 

 Trollstua (Aure)
 Gullsteinvollen (Aure)
 Imarbu (Aure)
 Nersetra (Aure)
 Rovangen (Aure)
 Storfiskhytta (Aure)
 Sollia (Heim)
 Storlisetra (Heim)
 Grytbakksetra (Surnadal)
 Hermannhytta - knytter sammen hyttene i Fjordruta med hyttene i Trollheimen (Surnadal) 
 Hardbakkhytta (Surnadal)
 Tverrlihytta (Surnadal)
 Jutulbu (Surnadal)

Hytteoversikt Trollheimen og Innerdalen 

 Sætersetra (Surnadal)
 Vindølbu (Surnadal)
 Todalshytta (Surnadal)
 Gammelhytta i Innerdalen (Sunndal)
 Eiriksvollen (Sunndal)
 Vollasetra (Sunndal)

Hytteoversikt Dovre og Sunndalsfjella 

 Vangshaugen (Sunndal)
 Aursjøhytta (Molde)
 Raubergshytta (Sunndal)
 Grøvudalshytta (Sunndal)
 Gammelsetra (Sunndal)
 Loennechenbua (Sunndal)
 Åmotdalshytta (Oppdal)

Referanser

Eksterne lenker 
 Kristiansund og Nordmøre Turistforening

Den Norske Turistforening
Nordmøre
DNT Ringerike

DNT Ringerike het Ringerikes Turistforening (RT) til mars 2015 og er en av medlemsforeningene i Den Norske Turistforening (DNT). Foreningen har tilhold på Ringerike (som omfatter Ringerike og Hole kommuner), men den har også medlemmer fra Jevnaker, Modum, Krødsherad, Flå og Sør-Aurdal kommuner. Vibeke Tjøm er daglig leder av foreningen, og Tom-Erik Bakkely Aasheim er styreleder. DNT Ringerike har kontor i Osloveien 10 i Hønefoss.

Bakgrunn 
DNT Ringerike ble stiftet 3. mai 1893 av Hagbart Thisted, H. Røsseng og A. Thorne. Foreningens første navn var Hønefoss og Omegn Turistforening. Den første formann i foreningen var B. Bache. Hagbart Thisted ble utnevnt som foreningens første æresmedlem i 1933. I anledning foreningens 100-årsjubileum ble historien om foreningen utgitt i form av boka Skauleis til fjells, Ringerikes Turistforening 100 år 1893–1993. I 2018, da foreningen feiret sitt 125-årsjubileum, ga den ut heftet DNT Ringerike 125 år. Jubileumsskrift.

Turisthytter (koier) 
DNT Ringerike eier og driver flere koier, her listet i alfabetisk rekkefølge.

 Buvasskoia (380 moh.), nær Buvatnet (Strømsoddbygda) i Flå, nær Bukollen naturreservat
 Fønhuskoia (750 moh.), nær Strøen i Vassfaret
 Grønknutkoia (525 moh.), nær Grønknuten på Høg-Holleia i Grønknuten naturreservat
 Hovinkoia (230 moh.), nær Setertjern på Holleia («gamlekoia» er flyttet til Norsk Folkemuseum på Bygdøy, og ny koie var på plass i 2018)
 Storekrakkoia (889 moh.), i Bogen i Vassfaret
 Tjuenborgkoia (739 moh.), nær Tjuvenborgen i Strømsoddbygda, litt øst for Hestebrennajuvet naturreservat
 Vassfarkoia (805 moh.), på Veneli i Vassfaret. Den brant i 2018 og er nå bygd opp igjen. Den nye koia ble åpnet i påsken 2022. 
 Vikerkoia (650 moh.), på Vikerfjell i Ådalsfjellene i Vikerfjell naturreservat. Her ble det bygd ei ny koie som ble åpnet i 2018.

Fønhuskoia ligger ved Strøen i Vassfaret og sto ferdig høsten 2012. Den er oppkalt etter forfatteren og naturverneren Mikkjel Fønhus, som tilbrakte mye tid i disse traktene. Koia ble offisielt åpnet 22. juni 2013. Den nyeste koia er Ellingseterkoia som ligger nord for Heggelia på Veme. Denne ble offisielt åpnet 14. juni 2017.

Koier drevet av DNT Ringerike 
DNT Ringerike driver også to koier som de leier.

 Ellingseterkoia (290 moh.) ved Ellingsetertjern ovenfor Heggelia på Veme
 Lerbergsetra (280 moh.) ved Lerbergsetertjern på Holleia

Referanser

Eksterne lenker 
 DNT Ringerike

Den Norske Turistforening
Samferdsel i Ringerike
Sandefjord og Oplands Turistforening

Sandefjord og Oplands Turistforening (SOTF) er en medlemsforening av Den Norske Turistforening (DNT) i området Sandefjord med omegn. Foreningen ble etablert i 1932 og driver hytte, arrangerer turer/aktiviteter, merker løyper og har kontor/butikk. SOTF har undergrupper for fjellsport, Barnas Turlag, DNT ung, Hovedlag og seniorer.

Foreningen er Sandefjords største med over 2 200 medlemmer. Turene varierer fra lavterskeltilbud til vandring på bre og tinderangling på 2000-meterstopper.

Eksterne lenker 
 Sandefjord og Oplands Turistforening

Den Norske Turistforening
Samferdsel i Sandefjord
Kultur i Sandefjord
Sport i Sandefjord
Sandnessjøen og Omegn Turistforening

Sandnessjøen og Omegn Turistforening er en medlemsforening av Den Norske Turistforening (DNT), og omfatter kommunene Alstahaug, Dønna, Herøy, Leirfjord og Træna på ytre Helgeland.  Foreningen ble stiftet i 1934, og har ca. 170 medlemmer.

Foreningen forestår vedlikehold og merking av turstier på blant annet Sju søstre, Dønnmannen og Træna, og arrangerer guidede turer til disse og andre steder i området.

Eksterne lenker 
 Sandnessjøen og Omegn Turistforening – Hjemmeside
 DNT – Medlemsforeninger – Sandnessjøen og Omegn Turistforening

Den Norske Turistforening
Smaalenene Turistforening

Smaalenene Turistforening er en medlemsforening av Den Norske Turistforening (DNT).

Foreningen ble stiftet 16. februar 2005. Den dekker fem kommuner i Viken: Indre Østfold, Skiptvet, Rakkestad, Marker og delvis Aurskog-Høland.

Eksterne lenker 
 Smaalenene Turistforening

Den Norske Turistforening
Samferdsel i Indre Østfold kommune
Samferdsel i Skiptvet
Organisasjoner i Viken
Etableringer i 2005
Samferdsel i Rakkestad
Samferdsel i Marker
Samferdsel i Aurskog-Høland
Stavanger Turistforening

Stavanger Turistforening (STF) er tredje største medlemsforening i Den Norske Turistforening (DNT). STF har 23 688 medlemmer, og 41 hytter i Rogaland, Vest-Agder, Aust-Agder og Telemark. Mellom hyttene er ca. 1250 km sti vardet og merket med den røde T'en. I forbindelse med STFs 125-årsjubileum i 2012, etablerte foreningen i tillegg 412 kilometer T-merkede hverdagsturløyper i Stavanger kommune - noe som har gitt Stavanger det lengste T-merkede rutenettet av alle norske kommuner.  På vinterstid kvister STF 370 kilometer skiløyper i Ryfylke, Frafjordsheiene og Sirdalsheiene.

Blant STFs kjente hytter er Haukeliseter, Preikestolhytta og Stranddalen turisthytte. De to førstnevnte er de mest besøkte av alle turistforeningshytter i Norge - og de to eneste som har åpent hele året.

Blant STFs mest brukte stier, er de T-merkede løypene til Preikestolen (150.000 besøkende i 2012) og Kjerag ved Lysefjorden. Et annet svært populært turmål er Dalsnuten utenfor Sandnes.

I tillegg til å bygge og drifte hytter og løyper arrangerer STF også mange turer, kurs og andre arrangementer. I 2012 ble det arrangert over 400 turer og andre arrangementer. STF arrangerer også populære mosjonsløp som Tripp Trapp Triathlon gjennom Lysefjorden og Frafjordheiene, og 7-nutsløpet over sju nuter i bymarka utenfor Sandnes. STF har også en aktiv ungdomsgruppe, tilknyttet DNT ung.

Historie 
Stavanger Turistforening ble stiftet i 1887. 
Den første hytta, Bleskestadmoen, ble reist i 1891, og utover i 1900-årene fikk foreningen et meget godt utbygd hytte- og rutenett.

Stavanger Turistforenings hytter 
Bakken gard
Bleskestadmoen
Blåfjellenden
Børsteinen
Eidavatn
To hytter ved Flørli, Flørlistølen og Flørli turiststasjon
Grasdalen
Haukeliseter turisthytte ved Haukeliseter (Betjent hele året)
Holmavatn
Hovatn turisthytte
Kringlevatn
Krossvatn
Kvanndalen
Kvilldal
Langavatn
Litle Aurådal
Melands Grønahei turisthytte ved Melands Grønahei
Mostøl
Nilsebu
Preikestolhytta
Preikestolen fjellstue (Betjent hele året)
Sandsa
Sandvatn turisthytte
Stakken
Storevatn
Storsteinen
Stranddalen turisthytte (Betjent i sommersesongen)
Støle
Taumevatn
Tomannsbu
Vassdalstjørn
Veslebu
Viglesdalen
Ådneram

Utleiehytter
Flørlistølen
Gaudland
 Heiberghytta Grautheller
Skåpet
 Vatnegården
 Veslebu

Referanser

Eksterne lenker 
 
 

Den Norske Turistforening
Sulitjelma og Omegn Turistforening

Sulitjelma og Omegn Turistforening (SOT) dekker kommunene Fauske og Sørfold. Foreningen har ca. 370 medlemmer. SOT har totalt 7 hytter som er tilgjengelig for medlemmene og andre i Sulitjemlafjellene. I tillegg har SOT merket et større antall km turstier i området.
Sulitjelma og Omegn Turistforening er en del av Den Norske Turistforening

Historie 

Opprinnelig var det Bodø og Omegns Turistforening turistforening som drev med turer i Sulitjemlafjellene. Med gruvedriften som Sulitjelma gruber stod bak kom det mange mennesker til tettstedet Sulitjelma som ble interessert i de gode turmulighetene.

Sulitjelma turistforening ble stiftet den 14. mars 1937 på et stiftelsesmøte på «Losjelokalet» i Sulitjelma. Sigurd Olsen var initiativtageren bak turistforeningen. Det hele hadde startet med en våkenatt da en av hans sønner var på fjelltur fra Sulitjelma til Saltdal en natt med snøstorm. Ideen om en turistforening med hytter i fjellet og oppmerkede løyper hadde tatt form, og Sigurd Olsen var initativtager for etableringen. Til stiftelsesmøtet hadde rundt 40 personer møtt frem og under debatten var det enighet om at det var mange oppgaver å løse for en slik forening. Opprinnelig var foreningens navn «Sulitjelma turistforening» og  Sigurd Olsen var første formann. Ved oppstarten var medlemstallet 80, og ved slutten av året var antallet kommet opp i 100. Medlemskontingenten var 2 kroner for ordinære medlemmer og 1 krone for arbeidsløse.<ref name=SogS>Marit Sigvang med flere:Sulitjelma og Omegn Turistforening - 75 år - 1937-2012. Sulitjelma og Omegn Turistforening 2012</ref>

Det var ingen tilfeldighet at oppstartmøtet var rett før påske, og de fire første tiltakene den nyopprettede foreningen gjennomførte på to uker var:

Skikjelke på tre hytter
Førstehjelpskrin med utstyr kjøpt hos legen ansatt hos Sulitjelma gruber
Innkjøp av kart og avvikling av kurs i bruk av kart og kompass for 14 deltagere
Forespørsel til Værvarslinga for Nord-Norge om varsel for påsken i Sulitjelma.

I årene som fulgte ble det arbeidet med å få finanser og bygget flere hytter, bruer og båter ble ordnet og flere ruter ble merket.

Hytter 
Sulitjelma og Omegn Turistforening har følgende hytter:

 Balvasshytta
 Calalveshytta
 Coarvihytta (Tjorvihytta)
 Lomihytta
 Muorkihytta
 Ny-Sulitjelma fjellstue
 Sorjushytta

Under andre verdenskrig ble flere av hyttene benyttet av SS for patrulijering for å stanse flyktninger til Sverige. Grenselosene greide imidlertid å gjennomskue vaktavløsningene og tidspunktene for patruljene, slik at de som flyktet kunne komme seg velberget de få kilometrene over riksgrensen til Sverige. Turistforeningen fikk for øvrig beltalt for oppholdene i hyttene etter takst, mens de selv ikke fikk bruke hyttene.

Referanser 

Den Norske Turistforening
Trondhjems Turistforening

Trondhjems Turistforening (TT) er en medlemsforening i Den Norske Turistforening (DNT) i Trøndelag.

Trondhjems Turistforening ble stiftet 16. desember 1887. Hovedområdene for foreningen er Trollheimen og Sylan hvor den driver 6 betjente turisthytter og 12 selvbetjente/ubetjente, og vedlikeholder rutenettet. Rutenettet i Sylan er koblet til det svenske rutenettet i Jämtland.

TTs hytter
Sylan
Græslihytta (selvbetjent)
Kjølihytta (selvbetjent)
Nedalshytta (betjent)
Ramsjøhytta (selvbetjent)
Schulzhytta (betjent)
Storerikvollen (betjent)

Trollheimen
Bårdsgården (selvbetjent)
Gjevilvasshytta (betjent)
Jøldalshytta (betjent)
Kårvatn (selvbetjent)
Orkelsjøhytta (ubetjent)
Trollheimshytta (betjent)
Vassendsetra (selvbetjent)

Andre
Dindalshytta, Dovrefjell (selvbetjent)
 Barnas Naturverden, Rennebu/Trollheimen

Eksterne lenker 
 
 
 Trondhjems Turistforenings årbøker

Den Norske Turistforening
Friluftsliv i Trøndelag
Vesterålen Turlag

Vesterålen Turlag er en medlemsforening av Den Norske Turistforening (DNT). Turlaget ble stiftet i 1988 og dekker kommunene i Vesterålen.

Hytter
Vesterålen Turlag driver fire turisthytter:
Guvåghytta i Bø
Ingemannhytta i Sortland
Snytindhytta i Sortland
Trollfjordhytta i Hadsel

Guvåghytta ligger på Langøya, Ingemannhytta og Snytindhytta ligger på Hinnøya, mens Trollfjordhytta ligger på Austvågøya. De tre sistnevnte hyttene ligger i fjellterreng, mens Guvåghytta ligger nært sjøen.

Eksterne lenker 
 Vesterålen Turlag

Turlag i Norge
Vesterålen
Samferdsel i Nordland
DNT Sunnmøre

DNT Sunnmøre (tidligere Ålesund-Sunnmøre Turistforening, ÅST) ble stiftet 26. april 1889 i Rådhussalen i Ålesund. Foreningen vedlikeholder og merker stier, og eier og driver turisthytter i området, foreningen har per 2020 tretten (fjorten) hytter. DNT Sunnmøre har mye av sin aktivitet i Tafjordfjella, og har dessuten tre hytter i Sunnmørsalpene. DNT Sunnmøre er medlem av Den Norske Turistforening.

Bakgrunn
Det viktigste arbeidet den første tiden etter stiftingen var å bedre kommunikasjonen på Sunnmøre. Et av de første tiltakene var vei fra Tafjorden opp til Muldal og til utsiktspunktet ved Muldalsfossen. Kristofer Randers reisehåndbok for Sunnmøre ble utgitt i 1890 på anmodning fra ÅST. Randers-boka var Norges først reisehåndbok.

I årene 1895 til 1904 er det uklart om foreningen var i virksomhet, og etter brannen i Ålesund i 1904 var det ingen virksomhet før 1908 da foreningen ble konstituert på nytt. Etter nykonstitueringen hadde den også som formål å fungere som reiselivslag. Fra 1911 til 1922 lå virksomheten igjen nede. Etter gjenopplivingen i 1922 var et viktig mål å få bygget en hytte i Tafjordfjellene mellom Tafjord og Raumabanen. Materiale til Pyttbua, ÅSTs første hytte, ble anskaffet i Tafjord og fraktet den lange veien med båt til Åndalsnes, tog til Stuguflåten og med hest til tomten nedenfor Puttegga. I 1926 overtok foreningen Friisbua, nå erstattet av Torsbu, som drives av DNT Oslo. Patchellhytta ble oppført i 1927 etter inititativ av C.W. Patchell og donert til ÅST i 1931, Patchell ble senere æresmedlem. Hytta Vakkerstøylen ble til i 1928 ved at en gammel stue ble flyttet fra Verma i Romsdalen til Ulvådalen. Hytta på Reindalsseter ble oppført i 1936 med prefabrikerte materialer fraktet opp fra Tafjord. Materialene skal ha blitt lastet om 33 ganger før de var fremme ved tomten i Reindalen (Tafjord). ÅST kjøpte Jakobgarden i Nedste Rødal og ble dermed en stor grunneier i Reindalen og i fjellviddene rundt. Jakobgarden ble neddemt ved oppføringen av Zakariasdammen. Fokhaugstova i Stordalen var en anleggsbrakke for en vei som ikke ble bygget, overtatt 1947, gikk ut av drift i 2004. Kaldhusseter ble oppført i 1958 og fungerer i dag som utleiehytte. I 2020 åpnet ei ny selvbetjeningshytte på samme tomt. Like ved Veltdalshytta gjenreiste i 1990 Joachim Rønneberg Fieldfarehytta brukt av Operasjon Fieldfare under andre verdenskrig.

Hytter

Reindalseter (1936) i Tafjordfjella 
Jakobselet i Reindalen, Tafjordfjella
Danskehytta (åpnet 1995) - oppført med midler innsamlet i Danmark. i Tafjordfjella/Skjåk
 Kaldhusseter selvbetjent
Kaldhusseter utleiehytte 
Patchellhytta i Sunnmørsalpene/Stranda
Pyttbua (1925) i Tafjordfjella
 Runde fyr (fra 2002) i Herøy
 Tjønnebu i Norddal
 Tyssenaustet (1934) i Ørsta
Vakkerstøylen i Tafjordfjella/Rauma
Velleseter i Sykkylven
Veltdalshytta i Tafjordfjella 
Fieldfarehytta i Tafjordfjella (ved Veltdalshytta)

Referanser

Eksterne lenker 
 

Turlag i Norge
Organisasjoner etablert i 1889
Sunnmøre
Daniel Brühl

Daniel César Martín Brühl González Domingo, kjent som Daniel Brühl, (født 16. juni 1978 i Barcelona, Spania) er en tysk skuespiller.

Daniel Brühl er sønn av den tyske skuespilleren Hanno Brühl og en lærerinne fra Catalonia (Spania). Familien flyttet til Köln kort etter hans fødsel. Han begynte som skuespiller i ung alder, og fikk sitt internasjonale gjennombrudd i 2003 som Alex i Good bye, Lenin!. Han bor i Berlin sammen med skuespillerinnen Jessica Schwartz, som han er forlovet med.

I 2013 spilte han to historiske personer i engelskspråklige filmer, Niki Lauda i Rush og Daniel Domscheit-Berg i The Fifth Estate.

Filmografi (utvalg) 
 The Alienist (2018)
 God Particle (2017)
 Captain America: Civil War (2016)
 The Fifth Estate (2013)
 Rush (2013)
 Inglourious Basterds (2009)
 Ein Freund von mir (2006)
 Joyeux Noël (2005; En dag uten krig)
 The Edukators (2004)
 Farland (2004)
 Ladies in Lavender. (2004)
 Was nützt die Liebe in Gedanken (2004)
 Good bye, Lenin! (2003)
 Elefantenherz (2002)
 Nichts bereuen (2001)
 Das Weisse Rauschen (2001)
 Schlaraffenland (1999)

Referanser

Eksterne lenker 
 
 
 
 

Tyske skuespillere
Personer fra Köln